ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΝΕΑΣ ΙΩΝΙΑΣ Αρ. Πράξης 131/02-06-2021

Ταχ. Δ/νση: Λεωφ. Ηρακλείου 269

Ταχ. Κωδ.: 142 31

Τηλέφωνo: 2102756280

e-mail: Irinodikionionia@yahoo.gr

 Η διευθύνουσα το Ειρηνοδικείο Νέας Ιωνίας Παρασκευή Φλούδα, αφού έλαβε υπ’ όψη:

 Την διάταξη του άρθρου 148 του ΚΠολΔ, όπως αντικαταστάθηκε με την παράγραφο 2 του το άρθρου πρώτου του άρθρου 1 του ν. 4335/2015.

 Την διάταξη του άρθρου 83 παρ. 1 του ν. 4790/2021.

 Την Κοινή Υπουργική Απόφαση με Αριθμ. Δ1α/Γ.Π.οικ. 33506/29-5-2021 (ΦΕΚ Β 2233/29.5.2021) Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας.

 Το με αρ. πρωτ. 222/27.5.2021 έγγραφο του Δικηγορικού Συλλόγου Αθηνών.

 Το γεγονός ότι λόγω της αναστολής των προθεσμιών που προβλέπονται από τα άρθρα 4 Η, 4 Θ, 4 I, 4 ΙΑ του ν 3869/2010, όπως τροποποιήθηκε με τον Ν. 4745/2020 που δόθηκε στο πλαίσιο των ΚΥΑ ∆1α/Γ.Π. οικ. 9769/13.2.21, ΚΥΑ ∆1α/Γ.Π.οικ.10969/20.2.21, ΚΥΑ ∆1α/Γ.Π.οικ. 12639/27.2.21, ΚΥΑ ∆1α/Γ. Π.οικ. 11951/24.2.21, ΚΥΑ ∆1α/Γ.Π.οικ. 9769/13.2. 21, 13805 /3.3.21, ΚΥΑ ∆1α/Γ.Π.οικ. 14453/6.3.21, ΚΥΑ ∆1α/Γ.Π.οικ. 16320/13.3.21, ΚΥΑ ∆1α/Γ.Π. οικ.17698/20.3.21, ΚΥΑ ∆1α/Γ.Π.οικ. 17974/22.3.21, ΚΥΑ ∆1α/Γ.Π. οικ. 18877/27.3.21, ΚΥΑ ∆1α/Γ.Π.οικ. 20651/3.4.21, που εκδόθηκαν για τη λήψη έκτακτων μέτρων προστασίας της δημόσιας υγείας από τον κίνδυνο περαιτέρω διασποράς του κορωνοιού Covid-19, η προθεσμία κατάθεσης προτάσεων για τις εκκρεμείς υποθέσεις του ως άνω νόμου 3869/2010, όπως τροποποιήθηκε με τον Ν. 4745/2020, λήγει για εκατοντάδες περιπτώσεις την ίδια ημέρα ήτοι την 04.06.21, με αποτέλεσμα να υπάρχει μεγάλος κίνδυνος συγχρωτισμού στην γραμματεία του δικαστηρίου μας, που θα πρέπει να παραλάβει έγκαιρα τα σχετικά δικόγραφα και τα προσκομιζόμενα έγγραφα.

 ΑΠΟΦΑΣΙΖΟΥΜΕ

 Την παράταση μέχρι 15 Ιουνίου 2021, ημέρα Τρίτη, των προβλεπόμενων στα άρθρα: 4 Η του ν. 3869/2010, όπως τροποποιήθηκε και ισχύει με το ν. 4745/2020, δικονομικών προθεσμιών, για την κατάθεση προτάσεων αποκλειστικά και μόνο για τα δικόγραφα για τα οποία τηρούνται οι άνω προθεσμίες και ακολούθως την ανάλογη παράταση των προθεσμιών για την προσθήκη αντίκρουση, και την άσκηση της Παρέμβασης Προσεπίκλησης Ανακοίνωσης δίκης που προβλέπονται στα άρθρα 4 Θ, 4 I και 4 ΙΑ του ως άνω νόμου.

 Παρακαλούνται οι κ. πληρεξούσιοι δικηγόροι να μην αναμείνουν τη λήξη της προθεσμίας, αλλά να φροντίσουν έγκαιρα για την κατάθεση προτάσεων και προσθήκης αντίκρουσης και λοιπών δικογράφων.

 Η κατάθεση των δικογράφων θα γίνεται κάθε μέρα από ώρα 08:00 μέχρι ώρα 15.00.

 Η Διευθύνουσα το Ειρηνοδικείο Νέας Ιωνίας

 Παρασκευή Φλούδα

 Ειρηνοδίκης Α’